JohanHeinsen/ENO huggingface dataset:
Viborger Samler, 1837-08-27
Udenlandske Efterretninger. Jfølge Efterretninger fra Madrid af 7de skal en stor Deel af Segovias Nationalgarde og af Stadens fornemste Jndvaanere ved Fæstningens Jndtagelse være gjorte til Fanger af Carlisterne og næsten samtlige skudte. Staden skal være falden ved Forræderi. Efterretningerne og Prætendentens Opholdsted lyde høist forskjellige. Medens den sidste Telegraphdepesche lader ham være i Chiva, paastaae Nogle, at han opholder sig hos Quilez, der fra Cantavicia er rykket ind i Castilien, Andre, at han aldeles ikke har forladt Cantavia, og atter Andre, at han befinder sig hos Cabrera.
Viborger Samler, 1837-08-27
Diario di Roma melder efter en Privatskrivelse fra Neapel af 1ste Aug., at Kongen denne Dags Morgen har indskibet sig til Sicilien. Derimod omtales denne Afreise ikke i en directe Skrivelse fra Neapel, der melder et Complot mod Regjeringen, som Natten mellem den 3die og 4de skulde være opdaget mellem de i Omegnen af Hovedstaden liggende Regimenter; forskjellige Arresteringer af næsten bare Underofficierer (meest Sicilianer) havde fundet Sted.
Viborger Samler, 1837-08-27
Den franske Regjering har i denne Tid gjort Porten og det græske Ministerium eftertrykkelige Forestillinger med Hensyn til Sørøverier, der gjøre Archipelagus usikkert og der ei alene bringe Handelen men ogsaa den almindelige Sikkerhed i Fare paa en Tid, da Pesten hersker i talrige Pladser paa Kysterne. De benævnte Regjeringer gribe ingen Forholdsregler mod dette Uvæsen. Hidtil fandt den virksomme Undertrykkelse af disse Uordener sin Hovedhindring i begge Regjeringers gjensidige Skinsyge, da de paabyrdede hinanden Ansvaret og det ikke kunde udfindes, om Sørøverne vare Sultanens eller Kong Ottos Undersaatter. Virkeligen seile deres Barker frem og tilbage imellem begge Staters Øer og Havbugter, og flygte i Nødstilfælde fra en Kyst til en anden. Under saadanne Omstændigheder bliver der Jntet tilbage for Handelsnationerne i Archipelagus end selv at paatage sig Politiet.
Viborger Samler, 1837-08-27
Jndenlandske Efterretninger. Plakat af 16de Juli angaaende Processens Form i Skovforbrydelsers Sager - Denne Anordning er i det Hele overeensstemmende med det Udkast til samme, der blev Stænderne forelagt, og det er kun ganske uvæsentlige Forandringer der er foregaaet i dette, ligesom Stænderforsamlingerne kun have foreslaaet ubetydelige Modificationer i samme.
Viborger Samler, 1837-08-27
Den 18de dennes afholdt de kjøbenhavnske Stænder Deputerede deres andet Møde, hvori det vedtoges, at de fremtidige Møder ville finde Sted, i Forhold til som de Deputerede have Andragender at forelægge, som de agte at indbringe for Stænderforsamlingen. (Kbhvnsp.)¬
Viborger Samler, 1837-08-27
Af en Bekjendtgjørelse i Adresseavisen sees, at Dampskibet "Dronning Maria den 21de de, paa Grund af Foranstaltninger i Anledning af Cholera maaskee vil komme til at foretage sin sidste Tour til Stettin. Derimod vil det fortsætte sine Farter til Helsingøer og Helsingborg.
Viborger Samler, 1837-08-27
J Sagen: Bog- og Papirhandler Christian Steen contra Formændene for Kbhavns 32 Mænd, Agent og Grosserer J. Hammerich og Oberstlieutenant P. J. Friedenreich samt de 4 Ældste, Tømmermester H. Thyberg, Agent J. J. Weybel, Grosserer A. Nielsen og Capitain G. Schaper, som "Bestyrere af Niels Brocks Medgifts=Udstyrs=Legat til Christianshavn og Kjøbenhavn er den 22de Mai d. A. afsagt Dom ved den Kongelige Lands-Over- samt Hof- og Stadsret, hvorefter de Jndstævnte bør, Een for Alle og Alle for En, imod indbyrdes Regres til hinanden, betale Citanten, Bog- og Papirhandler Christian Steen paa hans Datters Nicoline Christines Vegne det omhandlede Brockske Medgifts=Udstyrs=Legat for 1836 med saa stor en Sum, som der havde tilkommet hende, hvis hun var bleven anseet fortrinligen qvalificeret til at erholde samme, med Renter 4 pCt. heraf aarlig fra Klagens Dato den 28de Juni f. A. indtil Betaling skeer. Processens Omkostninger ophæves. - Ved at meddele denne Dom finder Kjøbenhavnsposten deri et vigtigt Præjudikat angaaende Uddelingen af bemeldte Legat for Hovedstaden, ogsaa med Hensyn til Fortiden, da det af Sagen sees, at Bestyrerne i en Række af Aar have uddeelt Legatet paa den Maade, som nu er erklæret for urigtig. Dommens Argumenter støtte sig især paa, at Ordet "Udstyr, bruges sædvanligviis kun og hvad der medgives en Pige, og kan derfor ikke anvendes paa Mandspersoner, samt at Personer af Familien i Kjøbenhavn og Christianshavn maae efter Testamentet have fortrinlig Adgang. Da Citantens Paastand, gaaer ud paa at erholde for sin Datter Renterne af en Kapital af 50,000 Rbd. vil, pro mille, Gebyhret være at beregne af 2000 Rbd. Dog bemærkes endnu, at Sagen, saavidt vides, er indanket for Høiesteret, og at altsaa dette Tribunals Afgjørelse maa oppebies, førend Qvæstionen kan ansees endeligen decideret.
Viborger Samler, 1837-08-27
Søbadet paa Fahr er i Aar kun slet besøgt, Antallet af Badegjæsterne var i Slutningen af Julii kun 23. (Kbh.)
Viborger Samler, 1837-08-27
Det kongelige Museum for Nordiske Oldsager har faaet Tilvært fra Assessor Kayerød, i Aalborg, Cancellieraad Strøyberg sammesteds (et Drikkehorn fra Middelalderen med følgende Jndskrift: "Amor vincit omnia; (Kerligh, winner altingk, nei, sagde penningk.), Etatsraad Brink-Seidelin i Hjørring, Amtmand Pløyen paa Færøerne, Pastor Fahnøe paa Bornholm, Rector Hasselbalch i Viborg, Kjøbmand Klem sammesteds og Gaardmand Mads Olsen i Raabye ved Nestved. Slagelse. J Nordisk Kirketidende Nr. 36 gjør Hr. Magister Lindberg sig al mulig Umage. for at gjøre sin Yndling, den her i Bladet allerede omtalte Elling Eigildsens Afreise herfra til en Slags Triumph. Cancelliet erklærede hans Arrest for ulovlig, siger Hr. Lindberg, befalede, at al Arrest paa ham skulde være hævet, og han reise hjem jo før jo heller. Justitsraad Birch siges endvidere at have sendt Ejgildsen Pas uden hans Forlangende og uden Betaling. Alt dette er i Hr. Lindbergs Øine ikke andet end Høfligheder; vi synes derimod, at det er den korteste Maade at vise Folk Døren paa, at give dem deres Pas. Naar han kommer hjem, vil han maaskee lade prente sin Fængslings-Historie og de Troendes Forfølgelse af Justitsraad Birch, og vi ville saaledes faae at see Eigildsen koge Suppe paa en Pølsepind. (Sl. Av.)
Viborger Samler, 1837-08-27
Aalborg, den 24de August. Den store Vildmose i Vensyssel, tilhørende Stamhuset Birkelse, er, under de sidste 3 Dages Storm, geraadet i Brand. Allerede igaar Eftermiddag saae man Rogskyer drive med Vinden paa den ellers skyfrie Himmel, og da det igaar Aftes blev mørkt, viste Branden sig som et bølgende Jldhav af betydelig Udstrækning.
Viborger Samler, 1837-08-27
Naar noget Paalideligt om denne Brand, med de den ledsagede Omstændigheder, bliver os bekjendt, skal det herigjennem Bladet blive meddeelt. Sandsynligviis vil den gribe meget om sig, da Alt, hvad Mosen indeholder af Vegetation er nal mindeligt tort iaar, og neppe vil den blive slukt, for en stærk vedvarende Regn indfalder. (Aalb. Av.)¬
Viborger Samler, 1837-08-27
De udstedte Sessionsplacater ere i Aar tilføiede en Cancellieskrivelse af 18de April d. A., saalydende: "Sessionerne bør paa det nøieste vaage over, at der ikke gives de Personer, der have Forretninger ved Samme, Leilighed til at indvirke enten paa Maalet eller paa Lodtrækningen, samt at benytte ethvert hensigtsmæssigt Middel, for at overbevise Mandskabet om, at saadan Jndvirkning er umulig og enhver Gave til disse Personer, altsaa forgiæves, saa og at være opmærksomme paa, om ikke destomindre nogen Bestikkelse eller Aspræsning maatte finde Sted, og da at foranledige, at Saadant paa det nøieste undersøges og behørig paatales, til Straf og Undgjældelse for den Skyldige, samt derom ufortøvet at gjøre Jndberetning til Cancelliet."
Viborger Samler, 1837-08-27
Døde. Kjøbenhavn: Qvarteermand i Soeetaten og Dyd., Niels Hansen, 63 Aar; Jfr. Sara D. Lind Jfr. A. C. Tønnesen; Forhenværende Uhrmager J. Ramsøe, 81 Aar; Mad. Johanne Fr. Hamann, f. Rotzsche; Jfr. Maren Hansen, 19 Aar; Mad. Ane CaltzHaack, f. Farverberg; forhenværende Cattunfabriqueur Michel Berenth, 63 Aar; Alhed Marie Hass, f. Bang. 51 Aar. - Avlsforvalter paa Lerchenborg Emil S. Marthoe 39 Aar. – Aalborg: Mad. Maren Paufler, f. Berg, 20 Aar. - Nakskov; Enkemad. K. Rønne, 70 Aar.
Viborger Samler, 1837-08-27
Kjøbenhavns Børs-Cours, den 22de August. Hamborg 2 M. - a vista 202 1/2. Species 202. Obligationer (uden Renter) 89 1/2 a 90. Nationalbank=Obligationer (af Laanet den 4de Febr. 1820) 102 a 101 Rbd. r. S. Disconto 4 pCent
Viborger Samler, 1837-08-27
AVERTISSEMENTS. J det af Rectorinde Jessen stiftede Legat til andre Fattige er en Portion vacant, hvis Størrelse er omtrent 4 Rbd. aarligen. Værdige Trængende af den Ostenfeldske, Reenbergske og Jessenske Familie komme i Betragtning. Vedkommende ville behage inden 8de October førstkommende at henvende sig med de fornødne Beviser i portofrie Breve til Stiftsprovsten i Viborg Schjødte. Den 25de August 1837. Det bekjendtgjøres herved for Byens Jndvaanere, at Stiftamtet har approberet Restancellisterne over resterende Skoleskat for 1ste Halvaar 1837 og Fattigskat for April Qvartal 1837, og at Udpantningen for Samme vil begynde den 31te August førstkommende. Viborg, den 22de August 1837. Selmer.
Viborger Samler, 1837-08-27
En velopdragen, confirmeret Dreng, kan strax erholde Plads som Marqueur hos Undertegnede, der til 1ste November ogsaa ønsker at antage en Tjener. Viborg, den 17de August 1837. A. B. Friis.
Viborger Samler, 1837-08-27
Hvor 1 a 2 Drengebørn kan faae Kost, Logie, Vask, og anden Reenlighed samt Underviisning i Religion, Skrivning, Regning, Historie og Geographie, i Forening med Husets egne Børn, af en seminaristisk Huuslærer, for den moderate Priis 60 Rbd. aarlig, anviser Bogtrykker Dons i Viborg.
Viborger Samler, 1837-08-27
Da at Tvivl om Patent-Gjødnings Virksomhed nu maa ansees hævet, var det ønskeligt, at Brugen heraf heri Landet vilde blive mere almindelig. For at fremne dette har jeg nedsat Prisen saaledes: for Partier af idetmindste 50 Tønder til 9 Rbmk. pr. Tde ved Modtagelse paa Fabriken, 9 Rbmk. 12 Sk. frit leveret ombord. For mindre Partier 10 Mk. og 10 Mk. 12 Sk. pr. Tde. 8 a 10 Tdr. udfordres til 1 Tønde. Land. Aldeles vederhæftige Kjøbere til staaes imod Revers 6 Maaneders Credit, Gjødningen forsendes billigst løst i Skibet: smaae Qvantiteter bedst i Foustager, som beregnes Kjøberen. Breve om denne Gjenstand bedes frankerede. Den 11te Juli 1837. Joseph Omen, store Kongensgade No. 248. i Kjøbenhavn.
Viborger Samler, 1837-08-27
Jfølge Dom og Udlæg bliver den Peder Jensens Enke, Ane Jensdatter tilhørende Parcel, af Hartkorn 3 Skpr. 2 Alb., i Korndrup Sogn, Hellum Herred, stillet til Bortsalg ved 3de Auctioner, som afholdes saaledes: Tirsdagen den 12te Septbr. den 26de næstkommende. og Onsdagen den 11te October. De tvende første Auctioner afholdes paa Tingstedet i Bælum, hver Dags Formiddag Kl. 9 og den tredie i Ane Jensdatters Huus i Korndrupsom Formiddagen Kl. 11. - Conditionerne bekjendtgjøres ved Auctionerne. Hvilket herved, i Overeensstemmelse med Placaten 2de April 1817, bekjendtgjøres til alle Vedkommendes Efterretning. Hellum=Hindsted Herreders Contoir paa Nørgaard, den 16de August 1837. Hvass.
Viborger Samler, 1837-08-27
Jfølge tagen Bestemmelse under Skiftet efter Gaardmand Christen Madsen af Smedie i Bælum Sogn, Hellum Herred, bliver den hans Boe tilhørende Gaard sammesteds af Hartkorn 5 Tdr. 4 Skpr. 3 Fdkr. 1/5 Alb., opraabt til Bortsalg ved 3de Auctioner, som afholdes saaledes: Tirsdagen den 12te Septbr., næstkommende. den 26de f. M. og Fredagen den 13de October De tvende første Auctioner afholdes paa Tingstedet i Bælum, hver Dags Formiddag Kl. 11 og den tredie i den sælgende Eiendom, Formiddag Kl. 10. - Conditionerne bekjendtgjøres ved Auctionerne. Hvilket herved, i Overeensstemmelse med Placaten 22de April 1817, bekjendtgjøres til alle Vedkommendes Efterretning. Hellum=Hindsted Herreders Contoir paa Nørgaard, den 15de August 1837. Hvass.
Viborger Samler, 1837-08-27
Jfølge Forlig og Udlæg og Udlægshaverens derpaa grundede Begjæring, bliver det Niels Christensen Thorup tilhørende Huus, med Huus- og Gadeplads i Houtved, Oue Sogn, Hindsted Herred, opraabt til Bortsalg ved 3de Auctioner, der afholdes saaledes: Tirsdagen den 12te Septbr. den 26de og Onsdagen den løde Trister, næstkommende. De tvende første Auctioner afholdes paa Tingstedet, Bælum, hver Dags Formiddag Kl. 12 og den tredie det sælgende Huus, Formiddag Kl. 10. Conditionerne bekjendtgjøres ved Auctionerne. Hvilket herved bekjendtgjøres til alle Vedkommendes Efterretning i Overeensstemmelse med Placaten 22de April 1817. Hellum-Hindsted Herreders Contoir paa Norgaard, den 16de August 1837. Hvass.
Viborger Samler, 1837-08-27
Jfølge tagen Bestemmelse under Skiftet efter Niels Nielsen Skrædders Enke, Dorthe Nielsdatter, af Schelund Bye og Sogn, Hindsted Herred, bliver den hendes Boe tilhørende Gaard sammesteds, af Hartkorn Ager og Eng 2 Tdr. 1 Skpr. 2 Fdkr. 1 1/4 Alb. og Skovskyld 3 Fdkr. 1 1/4 Alb., stillet til Bortsalg ved 3de Auctioner, som afholdes saaledes: Tirsdagen den 12te Septbr. den 26de og Fredagen den 20de Octorer, næstkommende. De tvende første Auctioner afholdes paa Tingstedet i Bælum, hver Dags Eftermiddag Kl. 1 og den tredie i den sælgende Eiendom Kl. 10 Formiddag. – Conditionerne bekjendtgjøres ved Auctionerne. Hvilket herved bekjendtgjøres i Overeensstemmelse med Placaten 22de April 1817 til alle Vedkommendes Efterretning. Hellum Hindsted Herreders Contoir paa Nørgaard, den 16de August 1837. Hvass.
Viborger Samler, 1837-08-29
65 Aargang. No. 105. Kongelig allernaadigst alene privilegerede. Viborger Samler. Forsendes med Brevposten i Danmark og Hertugdømmene. Tirsdagen den 29 August 1837. Redigeret af E. Nerenst, trykt og forlagt af N. P. Dons.
Viborger Samler, 1837-08-29
Udenlandske Efterretninger. Spanien. En Telegraphdepesche fra Narbonne af 18de d. M. melder Følgende: "Den 12te troede man i Valencia, at Don Carlos, der den 10de stod i Mirambel, var ved Efterretningen og Segovias Jndtagelse afmarscheret mod Madrid. Oraa var den 11te i Segovia paa Veien til Teruel." Jfølge en Depesche fra Marseille, der er een Dag ældre, stod Valencias Garnison under Vaaben formedelst en carlistisk Bandes Anmarsch under Anførsel af Sanz, og Oraa marscherede over Murviedro, hvor han befandt sig den 8de, til Chiva, Samlingspladsen for Sanz's, Forcadells og Talladas Tropper. - At Don Carlos imidlertid ikke marscherer mod Valencia, men mod Madrid, eller rettere foreløbigen mod Soria, bekræftes af nedenstaaende Depesche: "Bordeaux den 12te Aug., Kl. 6 Aften. Efter den i Saragossa bekjendtgjorte Beretning fra Buerens og Gouverneuren i Darora af 13de, var Prætendenten den 11te marscheret gjennem Altambra og den 12te gjennem Cella, i Retningen af Sjerra deel Albarracin. De 8te Factioner fulgte ham. Oraa var den 10de i Ferica og marscherede mod Teruel." Albarracins Bjergkjæde adskiller Nedre-Arragonien fra Castilien, og staaer i Sammenhæng med Bjerg kjæderne Molina, Somma-Sierra og Guadarama ved Segovia; alle disse Bjerge befinde sig i Middelpunctet af Spanien i en Afstand af 20 a 30 Lienes fra Madrid. Den nordlige Deel af disse Bjerge er allerede Brændpunctet for en ny Opstand, som den carlistiske Junta har anstiftet fra sit Bjergslot, det berygtede Kloster San Leonardo i Provindsen Soria, og den vestlige Deel af denne Bjergkjæde er den samme, som er besat af den carlistiske Magt i Segovig. Carlistcheferne Sanz og Foreadell lokkede ved deres Tog mod Valencia og denne Stads Havn, Grav, Oraa og Buerens efter sig, og Jngen blev tilbage, for at observere Don Carlos, Cabrera og de øvrige Bander i Aragonien, der nu alle passere Albarracins Bjergkjæde og falde ind i Castilien. Guerque skal være vendt tilbage til Navarra, for at føre en ny Expedition derfra over Ebro, og forstærke Carlisternes fra alle Sider sig samlende Krigsmagt. Den omtalte carlistiske Junta i San Leonardo har opfordret Municipalitetet i Soria til, den 17de at levere 30,000 Rationer og desuden at lade det biskoppelige Pallads i Soria passende meublere til Residents for Kong Carl V, der hver Dag kunde ventes.
Viborger Samler, 1837-08-29
Dette læser man i en Skrivelse af 12te Aug. fra Municipalitetet i Soria til Gouvernementet i Madrid, hvori det endvidere hedder: "Fortrolige Meddelelser, som Municipalitetet tør ansee for troværdige, lade virkeligen formode, at Don Carlos's Ankomst er nærforestaaende; thi denne Prinds, der staaer i Spidsen for 2000 Mand, den største Deel Rytteri, drager i dette Øieblik over Albarracins Bjerge og nærmer sig i største Til vor Stad." J Slutningen af dette Brev ansøger Municipalitetet Gouvernementet om Tilsendelsen af 2000 Mand Garnison, uden hvilke alt Forsvar vil være umuligt. Denne Ansøgning vil vel imidlertid ikke komme mere i Betragtning, end en tidligere fra Segovia, der kun forlangte 300 Mand, men maatte overgive sig efter et kjækt Forsvar, da disse ikke indtraf. Journ. des Død. anslaaer imidlertid den Magt, Espartero commanderer, til 30,000 Mand, hvilken Styrke da maa hæve enhver Bekymring for Hovedstaden. Endeligen meldes fra Hamburg, at den engelske Post af 22de har medbragt en Telegraphdepeschefra Madrid af 17de Aug., ifølge hvilken Carlisterne havde ved Generalerne Mendes Vigos, Puig Sempers og O'Donnels Fremrykning i al Hast rømmet Segovia og begivet sig med deres Bytte til Soria. Jauregui havde afsendt 10 Batailloner, for at understøtte Escalera i sine Manoeuvrer, at afskjære Juntaen i San Leonard fra Veien til Calatayno.
Viborger Samler, 1837-08-29
Storbritannien og Jrland. Valgene ere tilendebragte. Af de 658 Medlemmer af det nye Huus regner Ministeriet 346 til sine Tilhængere og har altsaa en Majoritet af 34 Stemmer mod de 312 Medlemmer, som hidtil regnes til den torystiske Opposition.
Viborger Samler, 1837-08-29
Parlamentet tæller 159 nye Medlemmer. – Den 2den September ventes Belgiernes Konge og Dronning til et Besøg hos Dronning Victoria. -
Viborger Samler, 1837-08-29
Jfølge Efterretninger fra Canade holder det saakaldte franske - Papineauls - Parti heftigt gjærende Sammenkomster i Montreal, der meere og meere vise den afgjørende Hensigt at gjøre Regjeringen Modstand.
Viborger Samler, 1837-08-29
Frankrig. Journalen Le Droit meddeler den 20de Aug. Følgende: "Man forsikkrer, at i Forgaars Aftes Kl. 5 1/2, i samme Øieblik, som Ludvig Philip traad ud af Tuileriernes Gitterport ligeover for Pont-Royal, tabte en meget velklædt Mand en Pistol ud af sin Lomme. Øieblikket arresteret af Politi=Agenter, blev han bragt til Politi=Præfecturet, hvor imidlertid hans Ankomst blev holdt hemmelig. Han skal være en Mand paa 28 Aar af Middelhøide. Hr. Thiers ventedes den 20de til Paris.
Viborger Samler, 1837-08-29
Portugal. J Cortesmødet den 28de Juli blev efter Andragende af den Deputerede Ri beira de Sabrosa en Commission nedsat, der skal undersøge Aarsagen til den chartistiske Militairinsurrection og besvare Spørgsmaalet om, hvorvidt fremmed Jndflydelse er med i Spillet.
Viborger Samler, 1837-08-29
Blandet. Da de kgl. danske Orlogskibe i Begyndelsen, af d. M. laae ved Kronstadt, bleve de beærede med et Besøg af Keiser Nicolaus, idet han incognito, ledsaget af Marineministeren Menzikoff, og som hans Adjutant, begav sig først ombord paa Fregatten og dernæst paa Corvetten, for at see vore Skibe. Chefen, Commandeur Lütken, respecterede den høie Besøgendes Jncognito paa det nær, at da Keiseren, ved at forlade Skibet, yttrede Ønske om at see dHrr. Officierer hos sig i St. Petersburg, Chefens Svar meget fiin lød, at han vistnok, i Fald han kom dertil, vilde søge al Anledning til at gjengjælde Besøget. Keiseren var derpaa gaaet ombord paa et amerikansk Krigskib, hvor han dog blev kjendt og saluteret, hvilket ogsaa skeete fra de danske Skibe, da Keiseren begav sig hjem igien. Der skal i Begyndelsen have hersket den Mening blandt Skibsførerne paa Rheden, at det dog var sært at de danske Officierer ikke kunde kjende Keiseren, men bagefter skulle de dog have indseet, at der laae mere Forstand deri end de strax havde begrebet. De danske Officierer vare dernæst med meget Agtelse og Bonhomme modtagne hos Keiseren paa Petershof.
Viborger Samler, 1837-08-29
Jndenlandske Efterretninger. Mandagen den 14de d. M. blev i Kjøbenhavn offentlig foretaget Trækningen af følgende Nummere af Bankens Laan af Februar 1820, hvilke ifølge heraf ere forfaldne til Udbetaling i næste 11te December Termin, Efter Motion af Kjøbenhavns 32 Mænd blev under 10de Aug. 1828 en Commission nedsat til at anstille Undersøgelse og Hovedstadens Fattigvæsens occonomiske Status og fremsætte Forslag til Besparelse i dets Udgifter, hvilken Commission 3 Aar derefter havde sluttet sine Forhandlinger og indgivet et udførligt Forslag. Jmidlertid var dog denne Sag endnu 7 Aar efter at Commissionen var nedsat og næsten 4 Aar efter at den havde sluttet sine Forhandlinger, ikke videre fremmet, end at Stænderne fandt sig beføiede til at udtale som deres Overbeviisning, at det syntes beklageligt og "Deres Majestæts Opmærksomhed værdigt, at den endnu ikke var bragt til et Resultat. Der er nu hengaaet mere end 1 1/2 Aar siden Stænderne androg herpaa, og man er endnu, efter 9 Aars Arbeide, kun kommet til et Resultat, der i Grunden intet Resultat er. Det er nemlig en reen Umulighed, af den i Collegialtidenden Nr. 30 til 32 for iaar indeholdte Beretning, at udlede et bestemt Svar paa det Spørgsmaal, hvor stor Fattigvæsenets Gjæld er.
Viborger Samler, 1837-08-29
Den høist besynderlige Jllusion, der gaaer igjennem hele Beretningen, og hvorefter opbrugte Capitaler og hvad der indestaaer i Hovedkassen, der ikke er andet end Poster, som Fattigvæsenet skylder sig selv, regnes til Capitalformue, vilde allerede gjøre det høist vanskeligt, selv om det var muligt; men Sagen er, at det er umuligt at angive Fattigvæsenets Gjæld, siden det endnu slet ikke er oplyst, hvilke og hvormange Legatcapitaler af Fattigvæsenet skulle restitueres. Hvad der nu er oplyst er Prioritetgjælden, Gjælden til Nationalbanken og til Kongens Kasse, der ialt udgjør 564,674 Rbd., men hvormeget den løbende Regningsgjæld eller den saakaldte indvortes Gjæld eller Gjælden til Stiftelser og Legater er, vides endnu ikke. Om hele Gjælden udgjør omtrent 870,000 Rbd., lidt over en Million eller endnu mere, det er endnu uoplyst og uafgjort. (Uddraget af Fædrelandet.)
Viborger Samler, 1837-08-29
Af en ny Jndbydelse fra Committeen til at grundlægge en Jndretning til moralske fordærvede Personers, men især den opvoxende Ungdoms Forbedring, sees, at den nu har afgivet til Jnstitutet paa Fiurendal 16 Drenge, til Jnstitutet paa Bøggildgaard 4, til Pleieforældre paa forskjellige Steder i Landet 5; Jnstitutet i Flakkebjerg, der er Committeens Eiendom, har modtaget 18 Drenge. Jfølge den leverede Carakteristik, hvori Drengene ikke ere opgivne ved Navn, men blot ved Nummere, vare de ulykkelige Skabninger, Committeen tog under sin Forsorg, unge Tyve, flere Gange straffede med Riis og Fængsel, Deserteurer, Vagabonder, Betlere, Hyklere. lumske, trodsige, vilde, selvraadige Naturer, Drukkenbolte, endogsaa en Mordbrænder paa 8 1/2 Aar Med Resultaterne af denne Forsorg har Man Grund til at være tilfreds og Man tor nære de bedste Forhaabninger om, at det store christelige Formaal vil naaes: at føre de forvildede Børn tilbage paa den rette Vei; "men Vi, beklage, hedder det – at Udsigterne for vor fremdeles Virken i Tiden ei ere glædelige. Committeens pecuniaire Status er nemlig saaledes beskaffen, at vi bestemt kunne forudsee vor Jndretnings visse Undergang, naar ei andre Ressourcer tilflyde os. Man har en aarlig Jndtægt af 2400 Rbd., men en Udgift af 2925 Rbd., altsaa et aarligt Deficit af 525 Rbd., der forudsees at ville stige til c. 1100 Rbd., og endnu høiere. Committeen har havt det Uheld, at Conferentsraad Holten er udtraadt deraf. Hertil kommer, at Committeens Opfordring til at stifte Filialforeninger, der kunde fortsætte det af den begyndte Værk, har været forgiæves. Gjentagende og ret paatrængende beder den om fortsat Understøttelse, og slutter med de sørgelige Ord: "Uden yderligere Beviser paa Medborgeres Tillid og Hielpsomhed maae vi ansee os forpligtede til at opgive et Arbeide, der har paaført og ideligen paafører os mangehaande Besværligheder, og hvortil vi ikke længere kunne ansee os Juridice forpligtede.